pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มาตรการสื่อสารและการกำกับ สื่อมวลชน การสื่อสารออนไลน์ในภาวะวิกฤติสืบเนื่องจากเหตุการณ์ที่ จังหวัดนครราชสีมา
วันศุกร์ที่ 10 กรกฎาคม 2563
มาตรการสื่อสารและการกํากับ สื่อมวลชน การสื่อสารออนไลน์ในภาวะวิกฤติสืบเนื่องจากเหตุการณ์ที่ จังหวัดนครราชสีมา
สรุปการตอบกระทู้ถามในการประชุมวุฒิสภา  วันจันทร์ที่ ๑๗ กุมภาพันธ์ ๒๕๖๓
เรื่อง มาตรการสื่อสารและการกํากับ สื่อมวลชน การสื่อสารออนไลน์ในภาวะวิกฤติสืบเนื่องจากเหตุการณ์ที่ จังหวัดนครราชสีมา
ผู้ตั้งกระทู้ถาม นายสมชาย ชาญณรงค์กุล สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีว่าการกระทรวงดิจิทัลเพื่อเศรษฐกิจและสังคม
ผู้ถาม : นายสมชาย ชาญณรงค์กุล สมาชิกวุฒิสภา ถามกระทู้โดยสรุปดังนี้
จากเหตุการณ์ร้ายแรงที่จังหวัดนครราชสีมา ถือได้ว่าเป็นภาวการณ์วิกฤติ ซึ่งได้มีการนําเสนอข่าวผ่านช่องทางต่าง ๆ นั้น ขอเรียนถามว่ารัฐบาลมีนโยบายและมาตรการการจัดการเกี่ยวกับสื่อในภาวะวิกฤติอย่างไร รวมทั้งมีมาตรการในการกํากับสื่อมวลชนให้อยู่ในมาตรฐานอย่างไร นอกจากนี้มีมาตรการและแนวทางกํากับสื่อสังคมออนไลน์อย่างไร อย่างไรก็ตามจากการวิจัยในต่างประเทศพบว่าการสื่อสารในภาวะวิกฤตต้องคํานึงถึงการไม่มีการกระตุ้นภาวะอารมณ์ในการรายงานข่าวไม่พาดหัวข่าวให้ใหญ่ ไม่เร่งสรุปเหตุการณ์ที่เกิดขึ้น ไม่รายงานข่าวซ้ําไปซ้ํามา ไม่นําเสนอขั้นตอนรํายละเอียดอันจะนําไปสู่การเลียนแบบ นําเสนอรูปภาพ วีดีโอให้น้อยที่สุด และระมัดระวังการนําเสนอที่ให้ผู้กระทําผิดเป็นวีรบุรุษ นอกจากนี้เห็นว่าจากกรณีที่เกิดเหตุวิกฤติควรมีการทบทวนแนวทางการปฏิบัติงานของสื่อให้รอบคอบ ส่วนการกํากับสื่อมวลชนรวมถึงสื่อออนไลน์ต้องมีการวางมาตรการกํากับดูแล โดยใช้เหตุการณ์นี้เป็นบทเรียนสําคัญและกําหนดมาตรฐานให้ชัดเจน ทั้งนี้สังคมต้องเรียนรู้เกี่ยวกับการรับข้อมูลจากสื่อต่าง ๆ ให้รอบคอบและอย่างถูกต้อง
ผู้ตอบ : รัฐมนตรีว่าการกระทรวงดิจิทัลเพื่อเศรษฐกิจและสังคม ตอบชี้แจงกระทู้โดยสรุปดังนี้
ที่ผ่านมามีการบริหารจัดการสื่อได้อย่างดี อาทิ กรณีเด็กติดถ้ําหลวงขุนน้ํานางนอน จังหวัดเชียงราย มีการตั้งศูนย์สําหรับสื่อมวลชน รวมทั้งมีการกําหนดผู้แถลงข่าวอย่างชัดเจน และมีการแถลงข่าวอย่างต่อเนื่อง อย่างไรก็ตามปัจจุบันนี้การควบคุม และกําหนดพื้นที่สื่อมีความยากลําบาก เนื่องจากมีสื่อหลายรูปแบบ และมีการเข้าถึงได้โดยง่าย ซึ่งสื่อจะมีทั้งสื่อหลักที่ได้รับอนุญาตจากสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และสื่อที่ใช้ช่องทํางของเอกชน อาทิ Facebook Twitter โดยรัฐบาลได้ดําเนินการประสานงาน และขอความร่วมมือกับสื่อช่องทางดังกล่าวจากต่างประเทศ ในกรณีไม่นําเสนอข้อมูลภาพและเนื้อหาที่ไม่เหมาะสม และก็ได้รับความร่วมมือเป็นอย่างดี นอกจากนี้รัฐบาลได้พยายามดําเนินการจัดระบบระเบียบของสื่อ และสื่อออนไลน์ให้เหมาะสมมีการศึกษาเพื่อแก้ไขกฎหมาย โดยเพิ่มโทษและเพิ่มอํานาจให้ไม่ละเมิดสิทธิ อันเป็นการปกป้องคุ้มครอง ประชาชนอย่างแท้จริง ประกอบกับเพื่อแก้ไขปัญหาเด็กและเยาวชนเข้าถึงสื่อออนไลน์ได้อย่างเสรีในทุกรูปแบบ การใช้ถ้อยคําที่ไม่เหมาะสมของสื่อต่าง ๆ รวมถึงการขายสินค้าที่ไม่เหมาะสมกับเด็กและเยาวชนผ่านสื่อออนไลน์
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี ลงพื้นที่ตรวจความพร้อมเส้นทางการเสด็จพระราชดำเนินเลียบพระนครโดยขบวนพยุหยาตราทางชลมารค
วันอังคารที่ 3 ธันวาคม 2562
รัฐมนตรีประจําสํานักนายกรัฐมนตรี ลงพื้นที่ตรวจความพร้อมเส้นทางการเสด็จพระราชดําเนินเลียบพระนครโดยขบวนพยุหยาตราทางชลมารค
รัฐมนตรีประจําสํานักนายกรัฐมนตรี ลงพื้นที่ตรวจความพร้อมเส้นทางการเสด็จพระราชดําเนินเลียบพระนครโดยขบวนพยุหยาตราทางชลมารค ก่อนนําคณะร่วมกิจกรรมจิตอาสาทําความสะอาดพื้นที่ริมน้ํา
วันนี้ (3 ธ.ค.62) นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะลงพื้นที่เพื่อตรวจความพร้อมเส้นทางการเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 โดยคณะได้ขึ้นเรือสํารวจที่บริเวณท่าเรือวัดราชาธิวาส เรือแล่นผ่านจุดต่างๆ เช่น ท่าวาสุกรี ธนาคารแห่งประเทศไทย สวนสันติชัยปราการ ท่าราชวรดิษฐ์ สวนหลวงพระราม 8
รัฐมนตรีประจําสํานักนายกรัฐมนตรี กล่าวว่า การลงพื้นที่ในวันนี้พบว่าประชาชน ภาครัฐ และเอกชนทุกภาคส่วน ให้ความร่วมมือในการประดับธง ตราสัญลักษณ์ และตั้งโต๊ะหมู่บูชาด้วยความสวยงาม แต่ยังมีบางจุดที่ต้องระวังเรื่องลม ฝน ซึ่งเกิดความเสียหายและต้องซ่อมแซมให้ทันห้วงงานพระราชพิธี ทั้งนี้ ได้กําชับให้ กทม. และกรมเจ้าท่าสํารวจความเรียบร้อยอีกครั้ง
----------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมเป็นเจ้าภาพในพิธีบำเพ็ญกุศล เนื่องในกิจกรรมงานใต้ร่มพระบารมี 235 ปี กรุงรัตนโกสินทร์
วันพฤหัสบดีที่ 20 เมษายน 2560
กระทรวงอุตสาหกรรม ร่วมเป็นเจ้าภาพในพิธีบําเพ็ญกุศล เนื่องในกิจกรรมงานใต้ร่มพระบารมี 235 ปี กรุงรัตนโกสินทร์
กระทรวงอุตสาหกรรม ร่วมเป็นเจ้าภาพในพิธีบําเพ็ญกุศล เนื่องในกิจกรรมงานใต้ร่มพระบารมี 235 ปี กรุงรัตนโกสินทร์ ณ วัดราชบพิธสถิตมหาสีมาราม พระอารามหลวงที่เกี่ยวเนื่องกับพระมหากษัตริย์แห่งราชวงศ์จักรี
เมื่อวันที่ 19 เมษายน 2560 นายสมคิด วงศ์ไชยสุวรรณ รองปลัดกระทรวงอุตสาหกรรม พร้อมด้วยผู้บริหาร ข้าราชการกระทรวงอุตสาหกรรม ร่วมเป็นเจ้าภาพในพิธีบําเพ็ญกุศล เนื่องในกิจกรรมงานใต้ร่มพระบารมี 235 ปี กรุงรัตนโกสินทร์ ณ วัดราชบพิธสถิตมหาสีมาราม พระอารามหลวงที่เกี่ยวเนื่องกับพระมหากษัตริย์แห่งราชวงศ์จักรี
รัฐบาลไทย-ข่าวทำเนียบรัฐบาล-รมต.นร. กอบศักดิ์ฯ เป็นประธานการประชุมคณะกรรมการขับเคลื่อนและเร่งรัดดำเนินงานตามนโยบายรัฐบาล (กขร.) ครั้งที่ 3/2561
วันจันทร์ที่ 30 เมษายน 2561
รมต.นร. กอบศักดิ์ฯ เป็นประธานการประชุมคณะกรรมการขับเคลื่อนและเร่งรัดดําเนินงานตามนโยบายรัฐบาล (กขร.) ครั้งที่ 3/2561
ที่ประชุม กขร. มีมติเห็นชอบร่างพระราชบัญญัติรัฐบาลดิจิทัล พ.ศ. .... โดยให้มีการนําเทคโนโลยีที่เหมาะสมมาประยุกต์ใช้และให้มีการบูรณาการฐานข้อมูลของหน่วยงานของรัฐเพื่อเร่งรัดดําเนินการได้อย่างสมดุลและยั่งยืนตามวิธีการที่กฎหมายบัญญัติไว้
วันนี้ (30 เม.ย. 61) เวลา 09.00 น. ณ ตึกสันติไมตรี (หลังใน) ทําเนียบรัฐบาล นายกอบศักดิ์ ภูตระกูล รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดดําเนินงานตามนโยบายรัฐบาล (กขร.) ครั้งที่ 3/2561 โดยมีคณะกรรมการ กขร. ผู้แทนจากส่วนราชการ และ ผู้ที่เกี่ยวข้องเข้าร่วมการประชุม สรุปสาระสําคัญดังนี้
ที่ประชุมได้พิจารณาและมีมติเห็นชอบร่างพระราชบัญญัติคุ้มครองประชาชนในการทําสัญญาขายฝากที่ดินเพื่อการเกษตรกรรมหรือที่อยู่อาศัย ทั้งนี้ ร่างพระราชบัญญัติดังกล่าวมีความสําคัญและมีความจําเป็นเร่งด่วน เนื่องด้วยนายกรัฐมนตรีมีนโยบายการแก้ไขปัญหาการไร้ที่ดินทํากินโดยได้กล่าวในรายการศาสตร์พระราชา สู่การพัฒนาอย่างยั่งยืน เมื่อวันที่ 29 ธันวาคม 2560 ให้คณะกรรมการดําเนินการปฏิรูปกฎหมายในระยะเร่งด่วน (คปก.) พิจารณาเรื่องกฎหมายขายฝาก เพื่อนําเสนอแนวทางการแก้ไขและจัดทําข้อเสนอต่อรัฐบาลโดยเร็ว ซึ่งคณะกรรมการดําเนินการปฏิรูปกฎหมายในระยะเร่งด่วนได้ยกร่างพระราชบัญญัติคุ้มครองประชาชนในการทําสัญญาขายฝากที่ดินเพื่อการเกษตรกรรมหรือที่อยู่อาศัย แล้ว
พร้อมกันนี้ ที่ประชุมได้พิจารณาและมีมติเห็นชอบร่างพระราชบัญญัติรัฐบาลดิจิทัล พ.ศ. .... เนื่องจากเทคโนโลยีในปัจจุบันมีความก้าวหน้าอย่างมากและได้กลายเป็นส่วนหนึ่งในวิถีชีวิตและการประกอบธุรกิจของประชาชน โดยต่างมีอุปกรณ์สื่อสารและมีการใช้งานเทคโนโลยีอย่างแพร่หลาย ซึ่งมีความเกี่ยวข้องกับหน่วยงานภาครัฐทั้งหมดที่จําเป็นต้องใช้เทคโนโลยีดิจิทัลให้เป็นไปในทิศทางเดียวกันและข้อมูลที่สามารถเชื่อมโยงระหว่างหน่วยงานได้อย่างมั่นคงปลอดภัย เพื่อมุ่งให้เกิดการปฏิรูปการบริหารราชการแผ่นดินและการจัดทําบริการสาธารณะ โดยให้มีการนําเทคโนโลยีที่เหมาะสมมาประยุกต์ใช้และให้มีการบูรณาการฐานข้อมูลของหน่วยงานของรัฐและมีการเปิดเผยข้อมูลภาครัฐในรูปแบบดิจิทัล เพื่อเร่งรัดดําเนินการได้อย่างสมดุลและยั่งยืนตามวิธีการที่กฎหมายบัญญัติไว้
นอกจากนี้ ที่ประชุมได้พิจารณาและมีมติเห็นชอบในหลักการการแก้ไขกฎหมายเกี่ยวกับการปลูกไม้มีค่าในที่ดินกรรมสิทธิ์ (ทส.) เนื่องจากผลกระทบพระราชบัญญัติป่าไม้ พุทธศักราช 2484 ในมาตรา 7 ได้กําหนดให้ไม้สัก และไม้ยาง รวมถึงไม้ตามประกาศคณะรักษาความสงบเรียบร้อยแห่งชาติ ฉบับที่ 106/2557 อีก 16 รายชื่อไม่ว่าขึ้นอยู่ในที่ใดในราชอาณาจักรเป็นไม้หวงห้าม ดังนั้น การทําไม้หรือนําไปใช้ประโยชน์จึงต้องมีการอนุญาตตามกฎหมายป่าไม้ เพื่อเป็นการส่งเสริมให้เกษตรกรปลูกไม้เศรษฐกิจในที่ดินกรรมสิทธิ์หรือที่ดินที่มีสิทธิในการใช้ประโยชน์โดยชอบด้วยกฎหมายและช่วยเพิ่มพื้นที่ป่าเศรษฐกิจให้กับประเทศ โดยกรมป่าไม้ ได้เสนอให้มีการแก้ไขกฎหมายเกี่ยวกับการปลูกไม้มีค่าในที่ดินกรรมสิทธิ์ โดยให้พิจารณาให้มีระบบกํากับ ควบคุม ตรวจสอบย้อนกลับ การรับรองไม้ในที่ดินกรรมสิทธิ์ที่เป็นไปตามมาตรฐานสากล เพื่ออํานวยประโยชน์แก่ประชาชนอย่างเต็มประสิทธิภาพ
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- อธิบดีกรมบังคับคดี พร้อมคณะ ลงพื้นที่เยี่ยมเยือนผู้ประสบอุทกภัยในจังหวัดนครศรีธรรมราช
วันพฤหัสบดีที่ 19 มกราคม 2560
อธิบดีกรมบังคับคดี พร้อมคณะ ลงพื้นที่เยี่ยมเยือนผู้ประสบอุทกภัยในจังหวัดนครศรีธรรมราช
กรมบังคับคดี ร่วมกับ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธวพ.) และธนาคารไทยพาณิชย์ จํากัด (มหาชน) จัดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ ครั้งที่ ๑
เมื่อวันพฤหัสบดีที่ ๑๙ มกราคม ๒๕๖๐ เวลา ๐๙.๐๐ น.
กรมบังคับคดี ร่วมกับ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธวพ.)
และธนาคารไทยพาณิชย์ จํากัด (มหาชน) จัดโครงการมหกรรมไกล่เกลี่ยข้อพิพาทชั้นบังคับคดี
เพื่อช่วยเหลือลูกหนี้ผู้ประสบอุทกภัยในพื้นที่ภาคใต้ ปี ๒๕๖๐ ครั้งที่ ๑
โดยมีนายสกล จันทรักษ์ รองผู้ว่าราชการจังหวัดนครศรีธรรมราช เป็นประธานเปิดโครงการ
พร้อมด้วยนางสาวรื่นวดี สุวรรณมงคล อธิบดีกรมบังคับคดี เป็นผู้กล่าวรายงาน
ณ ห้องบงกชรัตน์ ๓ โรงแรมทวินโลตัส จังหวัดนครศรีธรรมราช
ในเวลา ๑๐.๐๐ น.
อธิบดีกรมบังคับคดี ร่วมเสวนาเรื่องการทํางานเชิงรุกของกรมบังคับคดี และปัญหาของเครือข่าย
พร้อมด้วยวิทยากรตัวคูณจังหวัดนครศรีธรรมราช
ซึ่งเป็นกํานันผู้ใหญ่บ้านในเขตสํานักงานบังคับคดีจังหวัดนครศรีธรรมราช
ณ โรงแรม เดอะทวิน โลตัส จังหวัดนครศรีธรรมราช
ในเวลา ๑๑.๐๐ น.
อธิบดีกรมบังคับคดี พร้อมคณะ
เยี่ยมเยือนผู้ประสบอุทกภัยพร้อมมอบเครื่องอุปโภคบริโภค เพื่อเป็นขวัญและกําลังใจ
ณ ฝายมีชีวิตหาดทรายทอง ตําบลท้ายสําเภา อําเภอพระพรหม จังหวัดนครศรีธรรมราช
ต่อจากนั้นในเวลา ๑๔.๐๐น.
อธิบดีกรมบังคับคดี พร้อมคณะ ตรวจเยี่ยมสํานักงานบังคับคดีจังหวัดนครศรีธรรมราช
เพื่อมอบนโยบายการดําเนินงานเชิงรุกของกรมบังคับคดี ด้านการไกล่เกลี่ย
การขับเคลื่อนงานผ่านเครือข่ายวิทยากรตัวคูณการเสริมสร้างความรู้ให้แก่เกษตรกร และกลุ่มลูกหนี้นอกระบบ
โดยมีนายอนุชิต เสียงใหม่ ผู้อํานวยการสํานักงานบังคับคดีจังหวัดนครศรีธรรมราช
นายทัยวรรณ ไกรทอง ผู้อํานวยการสํานักงานบังคับคดีจังหวัดนครศรีธรรมราช สาขาทุ่งสง
และนางวันทนีย์ เขียวย้อย ผู้อํานวยการสํานักงานบังคับคดีจังหวัดนครศรีธรรมราช สาขาปากพนัง
พร้อมด้วยคณะเจ้าหน้าที่สํานักงานบังคับคดีจังหวัดนครศรีธรรมราช ให้การต้อนรับ
ณ สํานักงานบังคับคดีจังหวัดนครศรีธรรมราช
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร ดัน กกท. ขึ้นอันดับ 2 รัฐวิสาหกิจทั่วประเทศ มีคุณธรรม โปร่งใส
วันศุกร์ที่ 25 ตุลาคม 2562
รองนายกฯ พลเอก ประวิตร ดัน กกท. ขึ้นอันดับ 2 รัฐวิสาหกิจทั่วประเทศ มีคุณธรรม โปร่งใส
รองนายกฯ พลเอก ประวิตร ดัน กกท. ขึ้นอันดับ 2 รัฐวิสาหกิจทั่วประเทศ มีคุณธรรม โปร่งใส
พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬาแห่งประเทศไทย (บอร์ด กกท.) ครั้งที่ 9/2562 ณ ห้องประชุม 108 อรรถไกวัลวที ชั้น 1 สํานักงานปลัดสํานักนายกรัฐมนตรี ทําเนียบรัฐบาล เมื่อวันที่ 25 ตุลาคม 2562 สรุปสาระสําคัญได้ดังนี้
พลเอก ประวิตรฯ ได้กล่าวชื่นชมการทํางานของ กกท. ที่ได้อันดับ 2 ของรัฐวิสาหกิจในการประเมินคุณธรรมและความโปร่งใสในการดําเนินงานของหน่วยงานรัฐ ประจําปีงบประมาณ 2562 และขอให้รักษามาตรฐาน พร้อมพัฒนาการกีฬาของไทยให้ได้มาตราฐานระดับสากล รวมถึงเน้นย้ําให้ กกท บริหารจัดการภายใต้หลักธรรมาภิบาล. ยึดคุณธรรมและความโปร่งใส เป็นหลักในการบริหารงาน
โดย ดร. ก้องศักด ยอดมณี ผู้ว่าการ กกท. เปิดเผยถึงผลการประเมินคุณธรรมและความโปร่งใสในการดําเนินงานของหน่วยงานรัฐ (Integrity & Transparency Assessment : ITA) ประจําปีงบประมาณ 2562 ว่า ตามที่ สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ได้ดําเนินประเมินคุณธรรมและความโปร่งใสในการดําเนินงานของหน่วยงานภาครัฐ ซึ่งเป็นยุทธศาสตร์ชาติว่าด้วยการป้องกันและปราบปรามการทุจริต โดยยกระดับให้เป็น "มาตรการป้องกันการทุจริตเชิงรุก" นั้น ในปี 2562 นี้ การกีฬาแห่งประเทศไทย ได้รับการประเมินจากหน่วยงานรัฐวิสาหกิจ โดยผลการประเมินการกีฬาแห่งประเทศไทย ได้อันดับที่ 2 ของหน่วยงานรัฐวิสาหกิจ จากจํานวน 53 หน่วยงาน ผลการประเมิน ITA ของการกีฬาแห่งประเทศไทย เท่ากับ 97.62 คะแนน หรือ ระดับ AA และอยู่ในอันดับที่ 6 ของประเทศ จากหน่วยงานราชการและหน่วยงานรัฐวิสาหกิจ จํานวน 8,058 หน่วยงาน โดยจะเข้ารับรางวัลจาก พล.อ.ประยุทธ์ จันทร์โอชา นายกรัฐมนตรี ซึ่งมีการมอบรางวัลทั้งสิ้นจํานวน 34 รางวัล ในวันที่ 9 ธันวาคม 2562 นี้ นับว่าเป็นเรื่องที่น่ายินดีและน่าภาคภูมิใจของพวกเราชาว กกท. ทุกคนเป็นอย่างยิ่ง และเราจะมุ่งมั่นที่จะรักษาคุณธรรมและความโปร่งใสในการดําเนินงานของการกีฬาแห่งประเทศไทย ต่อไป
นอกจากนี้ ที่ประชุมคณะกรรมการ กกท.ได้มีมติเห็นชอบในวาระเพื่อพิจารณารวมทั้งเห็นชอบประกาศกําหนดชนิดกีฬาที่สามารถขอจดทะเบียนจัดตั้งสมาคมกีฬาเพิ่มเติม คือ กีฬาเคอร์ลิง (Curling) และ พาวเวอร์ลิฟติ้ง (Powerlifting) จํานวน 2 ชนิดกีฬา จากเดิม 85 ชนิดกีฬา รวมเป็น 87 ชนิดกีฬา และเห็นชอบต่อสัญญาการเป็นเจ้าภาพการจัดการแข่งขันรถจักรยานยนต์ชิงแชมป์โลก รายการ โมโต จีพี เพิ่มขึ้น 5 ปี (ประจําปี 2564 - 2568) โดยจะนําเสนอคณะรัฐมนตรีเพื่อพิจารณาให้ความเห็นชอบต่อไป
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-New Normal ชีวิตวิถีใหม่
วันพุธที่ 10 มิถุนายน 2563
New Normal ชีวิตวิถีใหม่
ตระหนัก ไม่ตระหนก
เมื่อกลับถึงบ้าน ล้างมือ อาบน้ํา เปลี่ยนเสื้อผ้าทันที
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปากน้ำ เขตภาษีเจริญ
วันพฤหัสบดีที่ 4 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปากน้ํา เขตภาษีเจริญ
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปากน้ํา เขตภาษีเจริญ
วันที่ ๔ มิถุนายน ๒๕๖๓ เวลา ๑๐.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระพรหมโมลี ผู้ช่วยเจ้าอาวาสวัดปากน้ํา พร้อมทั้งเป็นประธาน "นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๖ ราย นอกจากนี้ ผู้ช่วยรัฐมนตรีประจํากระทรวงวัฒนธรรม ร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ซึ่งกระทรวงวัฒนธรรมร่วมกับสภาวัฒนธรรมกรุงเทพมหานคร จัดขึ้นเพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดปากน้ํา เขตภาษีเจริญ กรุงเทพฯ
รัฐบาลไทย-ข่าวทำเนียบรัฐบาล-วศ.อว. ขอแนะนำสารสนเทศเพื่อผู้ประกอบการและ SMES เพื่อบริหารจัดการกิจการในช่วงวิกฤต COVID-19
วันศุกร์ที่ 19 มิถุนายน 2563
วศ.อว. ขอแนะนําสารสนเทศเพื่อผู้ประกอบการและ SMES เพื่อบริหารจัดการกิจการในช่วงวิกฤต COVID-19
วศ.อว. ขอแนะนําสารสนเทศเพื่อผู้ประกอบการและ SMES เพื่อบริหารจัดการกิจการในช่วงวิกฤต COVID-19
สถานการณ์การแพร่ระบาดของ COVID-19 ส่งผลกระทบเป็นวงกว้าง ซึ่งรวมถึงพฤติกรรมการใช้จ่ายของผู้บริโภคที่เปลี่ยนแปลงไปตามพัฒนาการความรุนแรงของการแพร่ระบาดในแต่ละระยะ เพื่อให้ผู้ประกอบการพร้อมรับมือกับสถานการณ์ดังกล่าว หน่วยงานต่าง ๆ ได้เขียนคู่มือและคําแนะเกี่ยวการบริหารจัดการกิจการเป็นแนวทางให้กับผู้ประกอบการและ SMEs นําไปใช้ สํานักหอสมุดและศูนย์สารสนเทศวิทยาศาสตร์และเทคโนโลยี กรมวิทยาศาสตร์บริการ (วศ.) ได้รวบรวมคู่มือและคําแนะนําสําหรับผู้ประกอบการเพื่อเป็นศูนย์กลางบริการข้อมูลให้สามารถสืบค้นข้อมูลได้สะดวก
โดยเข้าถึงข้อมูลผ่านเว็ปไซต์http://lib1.dss.go.th/covid/index.php/entrepreneurs-smeซึ่งประกอบด้วยคู่มือและคําแนะนําสําหรับผู้ประกอบการที่รวบรวมไว้ เช่น
- แนวทางการดําเนินการเรื่องโรคติดต่อไวรัสโคโรนา 2019 สําหรับสถานประกอบการ โดย กรมควบคุมโรค
- คู่มือสู้วิกฤต COVID-19 สําหรับ SMEs โดย สภาอุตสาหกรรมแห่งประเทศไทย
- คู่มือจัดการ COVID-19 สําหรับผู้ประกอบการ โดย สมาคมอาชีวอนามัยและความปลอดภัยในการทํางาน
ภายในเว็บไซต์ยังได้รวบรวมคําแนะนํา/คู่มือ สําหรับประชาชน บุคลากรทางการแพทย์ รวมทั้งคําแนะนําสําหรับการจัดการพื้นที่สาธารณะต่าง ๆ ไว้ให้เข้าถึงโดยง่ายผ่านช่องทางเดียวที่http://lib1.dss.go.th/covidนอกจากนี้ยังมีข้อมูลเกี่ยวกับมาตรฐานการทดสอบผลิตภัณฑ์ทางการแพทย์ งานวิจัย และฐานข้อมูลวิชาการเกี่ยวกับ COVID-19 ทั้งในและต่างประเทศ เพื่อให้ผู้สนใจสามารถเข้าไปศึกษาและดาวน์โหลดอ่านเอกสารฉบับเต็มได้ทันที
ทั้งนี้สํานักหอสมุดและศูนย์สารสนเทศวิทยาศาสตร์และเทคโนโลยี กรมวิทยาศาสตร์บริการ เป็นแหล่งรวมคลังความรู้ด้านวิทยาศาสตร์และเทคโนโลยีของประเทศ ได้จัดทําและพัฒนาระบบสารสนเทศและเครือข่ายในรูปแบบห้องสมุดอิเล็กทรอนิกส์ (e-library) มีข้อมูลและองค์ความรู้ที่หลากหลาย ได้รับการตรวจสอบและมีแหล่งอ้างอิงที่เชื่อถือได้ สามารถนําไปใช้ประโยชน์และเผยแพร่ได้ ต้องการสอบถามรายละเอียดเกี่ยวกับสารสนเทศเพิ่มเติมท่านสามารถติดต่อได้ที่ โทรศัพท์ 0 2201 7250-55 หรือ 02 201 7000
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สธ. เดินหน้าให้ทุกรพ. ใช้ยาอย่างสมเหตุสมผล หวังประหยัดให้ชาติปีละ 10,000 ล้านบาท
วันจันทร์ที่ 18 กันยายน 2560
สธ. เดินหน้าให้ทุกรพ. ใช้ยาอย่างสมเหตุสมผล หวังประหยัดให้ชาติปีละ 10,000 ล้านบาท
กระทรวงสาธารณสุขมีนโยบายชัดเจนให้ทุกโรงพยาบาลขับเคลื่อนใช้ยาอย่างสมเหตุผล ลดการใช้ยาปฏิชีวนะและยาเกินความจําเป็น ตั้งเป้าลดการใช้ยาปฏิชีวนะร้อยละ 20 ลดการป่วยจากเชื้อดื้อยาร้อยละ 50 ภายในปี 2564
กระทรวงสาธารณสุขมีนโยบายชัดเจนให้ทุกโรงพยาบาลขับเคลื่อนใช้ยาอย่างสมเหตุผล ลดการใช้ยาปฏิชีวนะและยาเกินความจําเป็น ตั้งเป้าลดการใช้ยาปฏิชีวนะร้อยละ 20 ลดการป่วยจากเชื้อดื้อยาร้อยละ 50 ภายในปี 2564
วันนี้ (18 กันยายน 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ปลัดกระทรวงสาธารณสุข และคณะ ตรวจเยี่ยมการดําเนินงานสาธารณสุขของเขตตรวจราชการที่ 5 และจังหวัดสุพรรณบุรี ที่โรงพยาบาลสมเด็จพระสังฆราชองค์ที่ 17 จังหวัดสุพรรณบุรี
ศาสตราจารย์คลินิก เกียรติคุณ นายแพทย์ปิยะสกล ให้สัมภาษณ์ว่า ขณะนี้ประเทศไทยมีการใช้ยามูลค่าสูงถึง 1.4 แสนล้านบาท ในจํานวนนี้เป็นการใช้ยาเกินความจําเป็น 2,370 ล้านบาท ส่งผลให้มีผู้ติดเชื้อดื้อยา 88,000 คน และเสียชีวิตจากเชื้อดื้อยา 38,000 คน เกิดค่าใช้จ่ายในการรักษาพยาบาลที่สูงขึ้น รัฐบาลตระหนักถึงปัญหาการใช้ยาในประเทศที่มีมูลค่าปีละกว่าแสนล้านบาท จึงมีแผนยุทธศาสตร์การพัฒนาระบบยาแห่งชาติ เพื่อให้การใช้ยาในประเทศมีประสิทธิภาพ ประชาชนปลอดภัย และคุ้มค่ากับงบประมาณของประเทศ
ดังนั้นกระทรวงสาธารณสุข จึงมีนโยบายชัดเจนบรรจุการใช้ยาอย่างสมเหตุผลในแผนพัฒนาระบบบริการสุขภาพ (Service Plan) สาขาที่ 15 เน้นใช้ยาได้อย่างถูกต้องปลอดภัย ให้มีการใช้ยาอย่างสมเหตุผล และสร้างการตระหนักรู้แก่ทุกคนที่อยู่ในวงจรการใช้ยา เพื่อให้ประชาชนปลอดภัย ลดปัญหาเชื้อดื้อยาต้านจุลชีพ ลดค่าใช้จ่ายด้านยา โดยให้โรงพยาบาลในสังกัดทุกแห่ง ใช้ยาอย่างสมเหตุผล (Rational Drug Use : RDU) ควบคู่ไปกับการจัดการปัญหาเชื้อดื้อยาต้านจุลชีพ ตั้งเป้าหมายระหว่างปี 2560-2564 ลดปริมาณการใช้ยาปฏิชีวนะลงร้อยละ 20 ลดการเจ็บป่วยจากเชื้อดื้อยาร้อยละ 50 และลดค่าใช้จ่ายด้านยาที่ไม่เหมาะสม คาดว่าจะช่วยประเทศชาติประหยัดงบประมาณจากการใช้ยาที่ไม่จําเป็นให้ได้มากที่สุดอย่างน้อยปีละ 10,000 ล้านบาท
ขณะนี้มีโรงพยาบาลผ่านเกณฑ์โรงพยาบาลที่ใช้ยาอย่างสมเหตุสมผล ขั้นที่ 1 จํานวน 372 แห่ง คิดเป็นร้อยละ 41.56 โรงพยาบาลส่งเสริมสุขภาพตําบล (รพ.สต.) มีการใช้ยาปฏิชีวนะอย่างสมเหตุผลมากขึ้น โดยเฉพาะในโรคหวัด เจ็บคอ มีอัตราการใช้ยาปฏิชีวนะร้อยละ 14.94 ส่วนอัตราการใช้ยาในโรคอุจาระร่วงเฉียบพลันลดลงจากร้อยละ 68.24 ในปี 2559 เหลือร้อยละ 28.32 ในปี 2560
ส่วนจังหวัดสุพรรณบุรีมีโรงพยาบาลผ่านเกณฑ์โรงพยาบาลที่ใช้ยาอย่างสมเหตุสมผล ขั้นที่ 1 คิดเป็น 100เปอร์เซ็นต์ และรพ.สต.ผ่านเกณฑ์ หน่วยบริการส่งเสริมการใช้ยาปฏิชีวนะอย่างรับผิดชอบ ร้อยละ 40 สามารถประหยัดค่ายาปฏิชีวนะได้ถึง 8 ล้านบาท ในปี 2561 จะพัฒนาการใช้ยาปฏิชีวนะอย่างสมเหตุผลทั้ง 10 รพ. เพิ่มความปลอดภัยในการใช้ยาในผู้ป่วยเบาหวาน โดยลดการใช้ยาไกลเบนคลาไมด์ (Glibenclamide) สําหรับรักษาโรคเบาหวานในโรงพยาบาลบางปลาม้า และโรงพยาบาลด่านช้าง ลดการติดเชื้อดื้อยาในกระแสเลือดลงร้อยละ 10 พัฒนาการใช้ยาปฏิชีวนะใน รพ.สต.อย่างต่อเนื่องและยั่งยืน พัฒนาสื่อเพื่อสร้างความเข้าใจแก่ประชาชนทุกระดับเกี่ยวกับการใช้ยาปฏิชีวนะและกํากับติดตามทุก 3 เดือน
รัฐบาลไทย-ข่าวทำเนียบรัฐบาล-รัฐบาลมีการประกาศขยายเวลาประกาศเคอร์ฟิวเพิ่มเติมจากประกาศเดิมหรือไม่ ??
วันจันทร์ที่ 13 เมษายน 2563
รัฐบาลมีการประกาศขยายเวลาประกาศเคอร์ฟิวเพิ่มเติมจากประกาศเดิมหรือไม่ ??
ศึกษาเวลากันให้ดีนะคะ
Q : รัฐบาลมีการประกาศขยายเวลาประกาศเคอร์ฟิวเพิ่มเติมจากประกาศเดิมหรือไม่ ??
A : รัฐบาลยังไม่มีการขยายเวลาประกาศเคอร์ฟิวเพิ่มเติมแต่อย่างใด โดยยังคงมาตรการเดิม คือการห้ามออกนอกเคหสถาน ตั้งแต่เวลา 22.00 – 04.00 น. เว้นแต่ได้รับอนุญาต
รัฐบาลไทย-ข่าวทำเนียบรัฐบาล-รอง นรม. พล.อ. ฉัตรชัยฯ เป็นประธานการการประชุมคณะกรรมการสุขภาพจิตแห่งชาติ ครั้งที่ 1/2561
วันศุกร์ที่ 20 เมษายน 2561
รอง นรม. พล.อ. ฉัตรชัยฯ เป็นประธานการการประชุมคณะกรรมการสุขภาพจิตแห่งชาติ ครั้งที่ 1/2561
ผลการประชุมคณะกรรมการสุขภาพจิตแห่งชาติ ครั้งที่1/2561
วันนี้ (20 เม.ย. 61) เวลา 09.00 น. ณ ตึกสันติไมตรี ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการสุขภาพจิตแห่งชาติ ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมรับทราบความคืบหน้าผลการขับเคลื่อนการบังคับใช้พระราชบัญญัติ (พ.ร.บ) สุขภาพจิต พ.ศ 2551 ซึ่งมีการดําเนินการ 2 เรื่อง คือการทําแผนพัฒนาสุขภาพจิตแห่งชาติฉบับที่1 พ.ศ. 2560-2579 และการปรับแก้ พ.ร.บ สุขภาพจิต พ.ศ 2551 เพื่อให้ทันต่อสถานการณ์มากขึ้น โดยแผนพัฒนาสุขภาพจิตดังกล่าว มีวิสัยทัศน์ “คนไทยมีปัญญา อารมณ์ดี และมีความสุข อยู่ในสังคมอย่างทรงคุณค่า” มีพันธกิจในการพัฒนาและขับเคลื่อนงานสุขภาพจิตและจิตเวชให้มีประสิทธิภาพ ลดปัจจัยเสี่ยงเพิ่มปัจจัยคุ้มครองด้านสุขภาพจิต ส่งเสริมให้ตระหนักและมีความเข้าใจต่อปัญหาสุขภาพจิต รวมทั้งสร้างความเข้มแข็งของภาคีเครือข่าย ในการลดอคติต่อผู้มีปัญหาสุขภาพจิต โดยมี 4 ยุทธศาสตร์หลัก ดังนี้ ยุทธศาสตร์ที่ 1 ส่งเสริมและป้องกันปัญหาสุขภาพจิตตลอดช่วงชีวิต เพื่อให้คนไทยเข้าใจ ใส่ใจสุขภาพจิตของตนเองครอบครัวและชุมชนภาคีเครือข่ายเสริมสร้างการมีส่วนร่วมให้คนไทยมีปัญญาสุขภาพดีและมีความสุข ยุทธศาสตร์ที่ 2 การพัฒนาระบบริการสุขภาพจิตและจิตเวช เพื่อให้ผู้ป่วยจิตเวชและผู้มีปัญหาสุขภาพจิตและจิตเวชเข้าถึงบริการมาตราฐานตั้งแต่เริ่มป่วย ได้รับบริการมาตราฐานจนหายทุเลาสามารถอยู่ในชุมชนได้อย่างปกติสุข ยุทธศาสตร์ที่ 3 การขับเคลื่อนและผลักดันมาตราการทางกฎหมาย สังคมและสวัสดิการ ได้รับความคุ้มครอง สิทธิ ส่งเสริมสุขภาพจิต ป้องกันปัญหาสุภาพจิตได้รับการบําบัดรักษา ฟื้นฟูสมรรถภาพอย่างถูกต้องเหมาะสม และยุทธศาสตร์ที่ 4 พัฒนาวิชาการและกลไกการดําเนินงานด้านสุขภาพจิต มีการบริหารจัดการองค์กรที่มีประสิทธิภาพและธรรมาภิบาล มีการพัฒนาองค์ความรู้และวิชาการที่เหมาะสมกับบริบทของสังคมไทย
สําหรับการปรับแก้ พ.ร.บ สุขภาพจิต พ.ศ 2551 นั้น ประกอบด้วย 6 หมวด 54 มาตรา วัตถุประสงค์หลัก เพื่อให้ประชาชนมีความรู้ความเข้าใจ มีทัศนคติที่ดีต่อผู้มีความผิดปกติทางจิต การคุ้มครองสิทธิให้ผู้ที่มีความผิดปกติทางจิตได้รับการบําบัดรักษาฟื้นฟูอย่างถูกต้องเหมาะสม จนมีอาการทุเลาเพื่อลดอันตรายร้ายแรงที่อาจเกิดขึ้น สามารถกลับไปใช้ชีวิตในสังคมได้อย่างปกติสุข ซึ่งในทางปฎิบัติที่ผ่านมาพบว่า ยังมีข้อจํากัดหลายประการ จึงได้มีการแก้ไขเพิ่มเติมเพื่อให้สอดคล้องและเหมาะสมกับสถานการณ์ในปัจจุบัน รวม 25 มาตรา ซึ่งขณะนี้อยู่ระหว่างการพิจารณาของคณะกรรมการกฤษฎีกา จากนั้นจะนําเสนอสภานิติบัญญัติแห่งชาติ พิจารณา ก่อนส่งเข้าที่ประชุมคณะรัฐมนตรี และประกาศบังคับใช้เป็นกฏหมายต่อไป
------------------------------------
กลุ่มประชาสัมพันธ์และเผยแพร่ สํานักโฆษก